Alexander episcopus .... dilectis filiis magistro et fratribus [ordinis Predicatorum] salutem et apostolicam benedictionem. Meminimus vobis olim in virtute obedientie per nostras litteras precepisse, quod nullatenus de cetero, pretextu indulgentie alicujus, seu aliquarum litterarum obtentarum a sede apostolica vel etiam obtinendarum in posterum, que de illis expressam facerent non mentionem, presumeretis reci-[Fol. 20]-pere, nisi prius ministri sui petita foret licentia et obtenta. Decrevimus etiam irritum et inane, quicquid per vos in hac parte contra preceptum nostrum contingeret attemptari: statuentes ut hujusmodi presumptore incurrerent excommunicationis sententiam ipso facto, a qua nequaquam absolvi possent, nisi se apud sedem apostolicam, ab ea, sicut visum foret absolvendi personaliter presentarent. Verum quia postmodum per quasdam alias litteras vobis et eisdem fratribus ne ante annum probationis elapsum, quod est maxime in subsidium fragilitatis humane regulariter institutus, nequaquam ad professionem vestrorum ordinum presumeretis recipere, seu ad renunciationem seculi faciendam, ne[c] constitum in probatione novitium aliquatenus impedire, quominus infra eundem probationi ad aliam religionem quam mallet, transiret sicut de sua procederet libera voluntate. Non obstantibus statuto contrario, si quidem a vobis esset editum, quam irritum decrevimus et inane, vel aliquibus litteris a sede apostolica impetratis, que de premissis non facerent mentionem et, si forte contra hujusmodi nostram inhibitionem, quenquam vos vel dicti fratres reciperetis, qui taliter receptus existeret, nullatenus vestro esset nec eorudem fratrum ordinis [Fol. 20 v°] alligatus, vosque ac ipsi, a receptione quorumlibet ad professionem dictorum ordinum essetis ipso facto suspensi, ac insuper pene deberetis subjici, que fratribus ipsorum ordinum pro culpis infligi gravioribus consuevit. Nos quidam, quod de obligati ordini predictorum fratrum in premissis litteris nostris duximus, ne ipsos recipere presumatis, statuendo, ut hujusmodi presumptiones ipso facto, sententiam excommunicationis incurrant, de illis tantum intellegi volumus, quos post predictum annum probationis elapsum, eorum esse constiterit alligatus. Nulli ergo etc... delectationes etc... Datum Laterani, VIII idus maii. – anno secundo.